
Ministru kabineta rīkojuma projektu
 „ Par nekustamo īpašumu Lēdurgas pagastā, Siguldas novadā”
sākotnējās ietekmes novērtējuma ziņojums (anotācija)

	Tiesību akta projekta anotācijas kopsavilkums

	Mērķis, risinājums un projekta spēkā stāšanās laiks
	[bookmark: _GoBack]Ministru kabineta rīkojuma projekta “Par nekustamo īpašumu Lēdurgas pagastā, Siguldas novadā” (turpmāk – Rīkojuma projekts) mērķis ir noteikt zemes vienības piekritību valstij SIA “Publisko aktīvu pārvaldītājs Possessor” (turpmāk – Possessor) personā, lai īpašumu tiesības uz to kopā ar valstij piekritīgām būvēm nostiprinātu zemesgrāmatā uz valsts vārda un to pārdotu vienota zemes un būvju nekustamā īpašuma sastāvā Publiskas personas mantas atsavināšanas likumā (turpmāk – Atsavināšanas likums) noteiktajā kārtībā.
Rīkojuma projekta pieņemšana Possessor ļaus uzsākt darbības vienota zemes un būvju nekustamā īpašuma izveidošanai.
Rīkojuma projekts stājas spēkā tā parakstīšanas brīdī.



	I. Tiesību akta projekta izstrādes nepieciešamība

	1.
	Pamatojums
	Zemes pārvaldības likuma 17.panta piektā daļa un pārejas noteikumu 11.punkts, Ministru kabineta 2016.gada 29.marta noteikumu Nr.190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” (turpmāk –Noteikumi Nr.190) 8. un 9.punkts.
Likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 4.1 panta pirmā daļa, 8.panta astotā daļa. 

	2.
	Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība







	Saskaņā ar Zemes pārvaldības likuma 17.panta piekto daļu, valstij un vietējām pašvaldībām pēc zemes reformas pabeigšanas piederošo un piekrītošo zemi izvērtē Ministru kabineta noteiktajā kārtībā divu gadu laikā pēc tam, kad Ministru kabinets izdevis rīkojumu par zemes reformas pabeigšanu attiecīgās vietējās pašvaldības administratīvajā teritorijā vai visās novada teritoriālā iedalījuma vienībās.
Atbilstoši Noteikumu Nr.190 3.1.apakšpunktā noteiktajam Valsts zemes dienests sagatavo un publisko savā tīmekļvietnē sarakstu par rezerves zemes fondā ieskaitītajām zemes vienībām un zemes vienībām, kuras nav izmantotas īpašuma tiesību atjaunošanai, tai skaitā par kopīpašumā esošajām domājamām daļām, kurām nav noteikta piederība vai piekritība, katrā administratīvajā teritorijā piecu darbdienu laikā pēc Noteikumu Nr.190 spēkā stāšanās par zemes reformas pabeigšanu attiecīgās vietējās pašvaldības administratīvajā teritorijā vai visās novada teritoriālā iedalījuma vienībās. 
Ministru kabinets 2016. gada 28. janvārī ir pieņēmis rīkojumu Nr.79 “Par zemes reformas pabeigšanu Krimuldas novada lauku apvidū”.
Ministru kabinetam pieņemot rīkojumu par zemes reformas pabeigšanu attiecīgajā administratīvajā teritorijā, tiek apliecināts, ka visas konkrētajā teritorijā esošās zemes vienības ir apzinātas un tām noteikts tiesiskais statuss, kā arī visi procesi attiecībā uz personu tiesībām atgūt zemi ir pabeigti. Ja zemes reformas ietvaros zeme nebija piešķirta privātpersonām pastāvīgā lietošanā vai arī būves īpašniekam nebija tiesības iegūt zemi īpašuma saskaņā ar zemes reformas likumiem, tad šāda zeme ir ieskaitīta rezerves zemes fondā un piekrīt valstij vai pašvaldībai.
Ekonomikas ministrija Noteikumu Nr.190 noteiktajā kārtībā ir izvērtējusi, kuras sarakstā norādītās zemes vienības piekrīt vai pieder valstij un izdarījusi sarakstā atzīmi par Krimuldas novadā norādīto zemes vienību ar kadastra apzīmējumu 66560010154 "Ķekari", Lēdurgas pagastā, Siguldas novadā (turpmāk – Zemes vienība).
Par Zemes vienību nepastāv strīds ar citām ministrijām un Krimuldas novada pašvaldību. Atbilstoši Noteikumu Nr.190 8.punktā noteiktajam Valsts zemes dienests ir saņēmis šo noteikumu 7.1.3. apakšpunktā minēto sarakstu ar ministriju un pašvaldības izdarītajām atzīmēm un savā tīmekļvietnē ir publiskojis izvērtēto gala sarakstu par Krimuldas novada zemes vienībām (https://www.vzd.gov.lv/lv/media/4311/download).   
Atbilstoši Administratīvo teritoriju un apdzīvoto vietu likuma pielikumam Lēdurgas pagasts iekļauts Siguldas novadā. 
Ar Zemes vienību saistīts īpašums „Ķekari”, Lēdurgas pagastā, Siguldas novadā, kas sastāv no dzīvojamās mājas, klēts un kūts, kas ar Limbažu rajona tiesas 1995.gada 11.oktobra spriedumu civillietā Nr.2-482, kas stājās spēkā 1995.gada 24.oktobrī, atzītas par bezīpašnieka mantu (turpmāk – Būves). Saskaņā ar Civillikuma 1477.panta otro daļu lietu tiesības, kas pastāv uz likuma pamata, ir spēkā arī bez ierakstīšanas zemes grāmatās, un valsts īpašuma tiesības uz Būvēm  ir nodibinātas uz likuma pamata (spriedums stājies likumīgā spēkā).
Ministru kabineta 2013.gada 26.novembra noteikumu Nr.1354 “Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā” 32.4. punktā noteikts, ka saskaņā ar Atsavināšanas likumu atsavināšanai nododamās valstij piekritīgās dzīvojamās mājas Valsts ieņēmumu dienests bez maksas nodod attiecīgajai pašvaldībai īpašumā, pamatojoties uz Ministru kabineta rīkojumu, bet, ja mēneša laikā pēc Valsts ieņēmumu dienesta informācijas saņemšanas attiecīgā pašvaldības dome nav pieņēmusi lēmumu vai atsakās pārņemt, – Possessor valdījumā.
Saskaņā ar Atsavināšanas likuma 4. panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Savukārt Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punkts noteic, lai noskaidrotu, vai atsavināmais valsts nekustamais īpašums nav nepieciešams citai valsts iestādei funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt Atsavināšanas likumā noteiktajā kārtībā.
Zemes vienības platība ir 4 ha. Zemes vienībai Nekustamā īpašuma valsts kadastra informācijas sistēmā (turpmāk – NĪVKIS) noteikts statuss – „rezerves zemes fonds”; zemes lietošanas mērķis: 0101- zeme, uz kuras galvenā saimnieciskā darbība ir lauksaimniecība; kadastrālā vērtība uz 01.01.2021. noteikta 4930 euro. NĪVKIS norādīts, ka uz Zemes vienības atrodas būves ar kadastra apzīmējumiem: 66560010154001, 66560010154002, 66560010154003, 66560010154004, 66560010154005, 66560010154006, 66560010154008. Valsts Ieņēmumu dienests ņemot valsts uzskaitē Būvju īpašumu, konstatēja, ka būves ar kadastra apzīmējumiem 66560010154002, 66560010154005, 66560010154006, 66560010154008 dabā neeksistē vai arī ir saglabājušās to drupas, līdz ar to valsts uzskatē ņemtas vienīgi dabā eksistējošas būves, kuras būs iespējams kadastrālu uzmērīt un ierakstīt zemesgrāmatā. Saskaņā ar Nekustamā īpašuma valsts kadastra informācijas sistēmas datiem uz zemes vienības esošo būvju kadastrālā vērtība uz šo brīdi ir noteikta 4303 euro.
Possessor pēc Būvju un Zemes vienības pārņemšanas valdījumā veiks nepieciešamās darbības NĪVKIS ierakstu aktualizēšanai, vienota nekustamā īpašuma izveidošanai.
Ņemot vērā Civillikuma 968.pantā noteikto principu par zemes un būvju nedalāmību, Zemes vienība ir atsavināma kopā ar Būvēm kā vienots nekustamais īpašums.
Ekonomikas ministrijas rīcībā nav dokumentu, ar kuriem varētu konstatēt zemes piederību 1940.gada 21.jūlijā, t.i., zemes piederība nav konstatēta, tādēļ Zemes vienības piekritību valstij nosaka likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 4.1 panta pirmā daļas 1.punkts. 
Zemes vienība normatīvajos aktos noteiktā kārtībā tiks ierakstīta zemesgrāmatā uz valsts vārda Possessor personā, iesniedzot likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 13.panta pirmajā daļā noteiktos dokumentus. Zemes vienības platība norādīta atbilstoši NĪVKIS norādītajai informācijai. Veicot zemes vienības kadastrālo uzmērīšanu, platība var tikt precizēta.
Būves NĪVKIS neviena nekustamā īpašuma sastāvā nav reģistrētas. Pirms pārdošanas tiks veiktas faktiskās darbības – zemes vienības un dabā esošo būvju kadastrālā uzmērīšana, kas tiks uzsāktas pēc Rīkojuma spēkā stāšanās, ierakstot Būves un Zemes vienību zemesgrāmatā vienota nekustamā īpašuma sastāvā.

	3.
	Projekta izstrādē iesaistītās institūcijas un publiskas personas kapitālsabiedrības
	Possessor un Ekonomikas ministrija.

	4.
	Cita informācija
	Izdevumus par nekustamā īpašuma ierakstīšanu zemesgrāmatā sedz Possessor.



	II. Tiesību akta projekta ietekme uz sabiedrību, tautsaimniecības attīstību un administratīvo slogu

	1.
	Sabiedrības mērķgrupas, kuras tiesiskais regulējums ietekmē vai varētu ietekmēt
	Rīkojuma projekts attiecināms uz fiziskām vai juridiskām personām, kuras izsolē pirks Rīkojuma projektā minēto valsts nekustamo īpašumu.

	2.
	Tiesiskā regulējuma ietekme uz tautsaimniecību un administratīvo slogu
	Projekts šo jomu neskar.

	3.
	Administratīvo izmaksu monetārs novērtējums
	Projekts šo jomu neskar.

	4.
	Atbilstības izmaksu monetārs novērtējums
	Projekts šo jomu neskar.

	5.
	Cita informācija
	Nav



	III. Tiesību akta projekta ietekme uz valsts budžetu un pašvaldību budžetiem

	Projekts šo jomu neskar



	IV. Tiesību akta projekta ietekme uz spēkā esošo tiesību normu sistēmu

	Projekts šo jomu neskar



	V. Tiesību akta projekta atbilstība Latvijas Republikas starptautiskajām saistībām

	Projekts šo jomu neskar



	 VI. Sabiedrības līdzdalība un komunikācijas aktivitātes

	Projekts šo jomu neskar



	VII. Tiesību akta projekta izpildes nodrošināšana un tās ietekme uz institūcijām

	1.
	Projekta izpildē iesaistītās institūcijas
	Rīkojuma projekta izpildi nodrošinās Possessor.

	2.
	Projekta izpildes ietekme uz pārvaldes funkcijām un institucionālo struktūru.
Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem
	Possessor veiks normatīvajos aktos noteiktās funkcijas. Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. 
Rīkojuma projekta izpilde neietekmēs iesaistīto institūciju pieejamos cilvēkresursus.

	3.
	Cita informācija
	Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē www.vestnesis.lv.



Ekonomikas ministrs						J. Vitenbergs

Vīza: Valsts sekretārs						E.Valantis


Jeromāne, 67021305
Linda.Jeromane@possessor.gov.lv

Reitere 67013021
Vita.Reitere@em.gov.lv

